Oorwinning vir Transnet-pensioenarisse | Maroela Media
Regter Ephraim Makgoba het in die hooggeregshof in Pretoria 'n bevel uitgereik waarvolgens Johan Pretorius en Johan Kruger namens Transnet se 62 000 verarmde pensioentrekkers 'n klasaksie kan instel, in 'n poging om nagenoeg R80 miljard se bates en belange te verhaal.
Transnet het 2001 staatseffekte ter waarde van R7,7 miljard verruil vir aandele in M-Cell. Die staatseffekte het vir die fonds 'n inkomste van R1,2 miljard per jaar besorg. Daar is egter geen aanduiding dat die fonds enige inkomste uit die M-Cell-aandele gekry het nie.
Die aandele is in 2006 vir 'n verlies verkoop.
Die pensioenfonds, Transnet en die ministers van finansies en openbare ondernemings het die aansoek teengestaan. Hulle voer aan daar is geen gronde vir die aansoek nie, en dat dit 'n mors van tyd, moeite en geld is.
Regter Makgoba het in sy uitspraak opdrag gegee aan Metropolitan, die administrateur van die fonds, om die applikante te help om lede van die fonds in te lig oor die beoogde klasaksie. Daar moet ook 'n kennisgewing in koerante gepubliseer word.
Pretorius en Kruger het 60 dae om die klasaksie in te stel. Transnet is beveel om die regskoste van die aansoek te bepaal.
Prys die Here – het familie wat al jare LY onder hierdie ongeregtigheid – ek hoop dat Transnet se mediese fonds hierby ingesluit is! Hulle weet te vertel dat 'n heupvervanging KOSMETIES is en weier om toestemming te gee daarvoor!
Ek het vir transnet gewerk as n trajekbestuurder en is op pensieon in 2010. On shet ook bygedra tot die pensieon fons maar is later oor voorsorg fons toe waar ek my geld sels moes belê. Ek kon nie enige verhogings op my geld vat nie vir die laaste vier jaar anders sou my geld minder wees as wat ek in gesit het. Toe die bates verkoop is soos die Kaapse water front het ons ook gee voordele daar uit getrek nie. Is ons nou maar uit die prenkie gegooi of waar pas ons in.